Ongeluk met pantservoertuig; SANW verduidelik | Maroela Media
Ongeluk met pantservoertuig; SANW verduidelik
Tentoonstelling van die Suid-Afrikaanse Nasionale Weermag tydens Weermagdag. (Foto: Facebook)
Die Suid-Afrikaanse Nasionale Weermag (SANW) het Dinsdag vure doodgeslaan ná 'n video wat wys hoe 'n weermagvoertuig amper in 'n groep weermaglede vasry, op sosiale media versprei is.
Op die video kan gesien word hoe 'n Rooikat-pantservoertuig oor 'n nagemaakte sandduin aangery kom, terwyl lede van die weermag die voertuig van die kant af toejuig.
Die voertuig swenk skielik onbeheersd na links en ry reguit af op die groep toeskouers wat agter 'n draadheining staan en toekyk. Die toeskouers gil beangs en laat spaander, enkele oomblikke voor die voertuig in die heining ploeg.
Die SANW sê hulle neem "met kommer" kennis van dié video, omdat dit glo bedoel is om die SANW se reputasie skade te berokken en twyfel te saai oor die weermag se toerusting en personeel. Die weermag het bevestig die voorval het plaasgevind tydens 'n toetslopie by die Roodewal-bomperseel gedurende 'n tentoonstelling van die vermoë van weermagtoerusting. "Niemand is tydens die voorval beseer nie. Die terrein is 'n beheerde gebied wat gereeld deur weermagpersoneel gebruik word," sê Siphiwe Dlamini, woordvoerder van die SNAW.
Rooikat at a recent demo, with a touch of understeer. In great South African tradition everyone applauds the failure and then thinks its really funny.
Posted by Duncan Gillespie on Monday, February 17, 2020
Wynvat-man ernstig siek ná hy wêreldrekord breek
Pensioenaris in huis vermoor
"Julius, sien jy nou wat het die afskaffing van apartheid veroorsaak!"
Ek verstaan nie mooi nie, die video is versprei deur iemand wat die weermag se reputasie skade te berokken – ek reken hierdie tipe goed is in openbare belang ons, die belastingbetaler behoort te weet hoe goed of hoe SWAK die weermag opgelei word, ons betaal immers daarvoor.